86/479/ETY: Komission päätös, tehty 18 päivänä syyskuuta 1986, erityisen uhanalaisten alueiden ympäristönsuojelua käsittelevän neuvoa-antavan komitean perustamisesta (Välimeren allasta koskeva tilanne)



Virallinen lehti nro L 282 , 03/10/1986 s. 0023 - 0024

Suomenk. erityispainos Alue 15 Nide 7 s. 0146

Ruotsink. erityispainos Alue 15 Nide 7 s. 0146



KOMISSION PÄÄTÖS, tehty 18 päivänä syyskuuta 1986, erityisen uhanalaisten alueiden ympäristönsuojelua käsittelevän neuvoa-antavan komitean perustamisesta (Välimeren allasta koskeva tilanne) (86/479/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, sekä katsoo, että neuvoston 7 päivänä helmikuuta 1983 hyväksymässä Euroopan yhteisöjen ympäristöalan toimintaohjelmassa (1982 1986)(1) todetaan nimenomaisesti, että ympäristön on oltava sosiaalis-taloudellisen kehityksen rajojen määrittelyn perustana, komissio on 11 päivänä huhtikuuta 1984 antanut tiedonannon, jossa määritellään Välimeren alueen ympäristönsuojelun menettelytavat ja toimintasuunnitelma(2) ja edellytetään erilaisten yhteensopivien väliintulotoimien suunnittelemista, jotta voidaan luoda suotuisat edellytykset alueen sosiaalis-taloudellisten toimintojen sopusointuiselle kehitykselle, edellä mainittua tiedonantoa koskevassa Euroopan parlamentin päätöslauselmassa hyväksytään ehdotus neuvoa-antavan komitean perustamisesta(3), Välimeren altaan alueen luonnon olosuhteet, sosiaalis-taloudellinen rakenne ja kulttuuri ovat erityislaatuisia, ja sen ongelmat sekä mahdollisuudet edellyttävät niiden erityistä huomioon ottamista yhteisöjen politiikoissa, on tärkeää, että komissio hankkii jäsenvaltioiden asiantuntijoilta pilaantumista koskevat arviot alueista, joiden ympäristö on erityisen uhanalainen, ja on myös tärkeää, että yhteisöllä on asiantuntijoiden tietojen ja kokemusten vaihtoon soveltuvat puitteet, ja että siten helpotetaan kansallisella, kansainvälisellä ja yhteisön tasolla toteutettuja tai suunniteltuja toimenpiteitä koskevan yhteistyön järjestämistä, ON PÄÄTTÄNYT SEURAAVAA: 1 artikla Komission yhteyteen perustetaan erityisen uhanalaisten alueiden ympäristönsuojelua käsittelevä neuvoa-antava komitea, jäljempänä 'komitea`. 2 artikla Komitean tehtävänä on avustaa komissiota Välimeren altaan ympäristönsuojelusta annetussa tiedonannossa vahvistetun ohjelman täytäntöönpanossa ja erityisesti: 1) kerätä tietoa olemassa olevista ja ennakoitavista ympäristöongelmista sekä suunnitelluista tai meneillään olevista toimista; 2) yksilöidä ja antaa lausuntonsa toteutettavuustutkimuksista, kuvailevista erittelyistä ja koe- tai näytehankkeista, joiden osalta on suunniteltu komission taloudellista osallistumista käytettävissä olevista talousarviovaroista, jotka on osoitettu yhteisön suoriin toimiin alueilla, joiden ympäristö on erityisen uhanalainen; 3) suuntautua kohti sellaisten selvitysten tekemistä ja kysymysten tutkimista, joiden ratkaisut edellyttävät soveliaampien keinojen käyttöönottoa ja joiden tulokset saadaan vasta pitkällä aikavälillä; 4) kehittää edellä mainittujen keinojen avulla Välimeren altaan ympäristön suojelemista koskevat keskipitkän ja pitkän aikavälin menettelytavat sekä toimintasuunnitelma. 3 artikla Komitea muodostuu enintään 16 johtavasta, 2 artiklassa määriteltyjen alojen asiantuntijasta. 4 artikla Komissio nimeää asiantuntijat jäsenvaltioiden esityksestä. 5 artikla Jokaiselle komitean jäsenelle nimetään varajäsen 4 artiklassa määrättyä menettelyä noudattaen. Varajäsen osallistuu komitean kokouksiin ja sen tehtäviin ainoastaan, jos varsinainen jäsen, jonka varajäsen hän on, on estynyt, sanotun kuitenkaan rajoittamatta 9 artiklan soveltamista. 6 artikla Komitean jäsenten toimikausi on kaksi vuotta. Tämän kaksivuotisen toimikauden jälkeen jäsen jatkaa tehtävissään siihen asti, kun hänen tilalleen on nimetty toinen henkilö tai kun hänet on nimetty uudeksi toimikaudeksi. Jäsenen tai varajäsenen toimikausi päättyy ennen kaksivuotisen toimikauden päättymistä jäsenen kuollessa tai erotessa tai, jos häntä esittänyt hallitus vaatii hänen vaihtamistaan toiseen henkilöön. Jäsenen tilalle nimetään jäljellä olevaksi toimikaudeksi toinen henkilö 4 artiklassa määrätyn menettelyn mukaisesti. Tehtävistä ei makseta korvausta. 7 artikla Komissio julkaisee luettelon jäsenistä ja varajäsenistä Euroopan yhteisöjen virallisessa lehdessä. 8 artikla Komitean puheenjohtajana toimii komission edustaja. 9 artikla Puheenjohtaja voi kutsua henkilön, jolla on erityistä asiantuntemusta esityslistalla olevassa asiassa, osallistumaan asiantuntijana komitean tehtäviin. Asiantuntijat osallistuvat asian käsittelyyn vain siinä kysymyksessä, jonka vuoksi he osallistuvat kokoukseen. 10 artikla Komissio voi tarvittaessa kutsua komiteaan yhden tai useita jäseniä, joilla on erityistä asiantuntemusta jollakin käsiteltävänä olevalla alalla. 11 artikla Komission yksiköiden edustajat, joiden toimialaan asia kuuluu, osallistuvat komitean työhön. Komission yksiköt huolehtivat komitean sihteeristötehtävistä. 12 artikla Komitea vahvistaa tarvittaessa työjärjestyksensä. 13 artikla Komitean jäsenet eivät saa ilmaista komitean tehtävissä saamiaan tietoja, kun komissio ilmoittaa heille, että pyydetty lausunto tai käsiteltävänä oleva kysymys koskee luottamuksellista asiaa, sanotun kuitenkaan rajoittamatta perustamissopimuksen 214 artiklan soveltamista. Tällöin ainoastaan komitean jäsenet ja komission yksiköiden edustajat osallistuvat kokouksiin. 14 artikla Tämä päätös tulee voimaan 18 päivänä syyskuuta 1986. Tehty Brysselissä 18 päivänä syyskuuta 1986. Komission puolesta Stanley CLINTON DAVIS Komission jäsen (1) EYVL N:o C 46, 17.2.1983, s. 1 (2) EYVL N:o C 133, 21.5.1984, s. 12 (3) EYVL N:o C 141, 10.6.1985, s. 493